Народночиталище „Искра”- с.Стоил войвода,

\_\_\_\_\_\_\_\_\_Община Нова Загора\_\_\_\_\_\_

п.код 8940, e-mail: [chitali6te1875@abv.bg](mailto:chitali6te1875@abv.bg)

**ОТЧЕТ ЗА РАЗВИТИЕ НА ЧИТАЛИЩНАТА ДЕЙНОСТ ПРЕЗ 2020 ГОДИНА**

**Уважаеми членове на читалището,**

**Уважаеми читалищни деятели,**

Днес провеждането на отчетно-изборно събрание на нашето читалище е важен момент в дейността на читалищните членове, читалищните деятели, служителите, самодейците, както и на всички онези, които се отнасят с уважение към мястото и ролята на този най-стар културен институт в нашето село. Днес ние правим равносметка на стореното и нестореното, даваме оценка на сегашното състояние и очакваното развитие.

1. **Структура и членове.**

Народно читалище „Искра” – с.Стоил войвода, община Нова Загора е юридическо лице с нестопанска цел и е регистрирано на 22.09.1997 г. с решение № 66 на Сливенски окръжен съд. Читалището функционира на базата на Устав и ЗНЧ и практически се ръководи от ЧН, състоящо се от 4-ма членове:

* Председател Мария Казакова
* Членове: Минка Попова, Станка Чолакова, Петко Трънов и Христо Стоянов.

**Източник:**

В своята 145-годишна история Народно читалище „Искра – 1875” – с.Стоил войвода, общ.Нова Загора  е доказало мястото си на притегателен духовен център, ползващ се с доверие и имащ дълбоки корени в местната култура и традиции. Читалището ни е традиционно самоуправляващо се   културно-просветно сдружение в селото като  изпълнява и държавни културно- просветни задачи.

Основните цели, които стоят пред него и определят насоките на развитието му, са свързани с:

***-развитие и обогатяване на културния живот, социалната и образователна дейност в с.Стоил войвода;***

***-запазване обичаите и традициите на селото;***

***-приобщаване към ценностите и постиженията на науката, изкуството и културата;***

***-възпитаване и утвърждаване на националното самосъзнание;***

***-осигуряване достъп до информация на гражданите.***

**СТРАТЕГИЧЕСКА ЦЕЛ:**

Утвърждаване на Народно читалище „Искра-1875” като жизнено и функционално културно-просветно средище с активни културни, информационни, социални и граждански функции.

За постигане на тези цели читалището извършва   разнообразна дейност, съобразена с потребностите и възможностите на местната общност:

***-уреждане и поддържане на библиотека и информационни  услуги;***

***-развиване и подпомагане на любителското художествено творчество;***

***-организиране на школи,  курсове, клубове, празненства, концерти, ритуали, чествания и други дейности, насочени към всички възрастови групи;***

***-събиране и разпространяване на знания за родния край;***

***-извършване на допълнителни дейности, подпомагащи изпълнението   на основните функции на читалището.***

С последните промени в Закона за народните читалища се предоставя възможност за включване на нови функции към периметъра на неговата основна дейност – реализация на услуги в социалната сфера и изграждането на информационни мрежи за осигуряване широк достъп за информация на всички.

 Осъзнавайки значимостта на институцията и нейната роля за общността,  Читалищното настоятелство на НЧ „Искра 1875” успя да съхрани през годините в цялост съществуващата база и дейности.

НЧ „Искра 1875” е съдебно регистрирано в Окръжен съд Сливен и в Регистъра на народните читалищата в Министерство на културата. Читалищната библиотека също е регистрирана в Регистъра на библиотеките към Министерството на културата.

От 2018 г. НЧ „Искра 1875” е регистрирано в АП – Търговски регистър.

През 2020 г. поради извънредната обстановка в страната и в света заради коронавирусната инфекция бяха отменени всички участия, сбирки, репетиции и дейности, свързани с много хора на едно място.

Реално работи библиотеката и читалнята при спазване на необходимите мерки за дезинфекция и присъствие.

В читалището има библиотека с читалня; работят активно общо 5 постоянни художествени колективи, клубове и кръжоци  с 36 самодейци,  които имат над 23 читалищни, общински и национални изяви за година.  Субсидията за читалището се разпределя при строго спазване на Закона за народните читалища и изработеният от Министерството на културата и съгласуван с Министерство на финансите и НСОРБ “Механизъм за разпределение на общинската субсидия за читалищата”. А за да бъде този механизъм адаптиран към местните условия и съобразен със спецификата на функциониране на читалищата в нашата община изключително ползотворно е партньорството между Община Нова Загора и ръководството на Читалището.

Сградният фонд е общинска собственост, но текущите ремонти се извършват от ЧН със средства от бюджета на Читалището. През 2017 г. е изготвен проект за ремонт на читалищната база и се изчаква включване в рамкова програма за ремонти. През 2020 г. ремонтът на Читалищната сграда беше включен в бюджета на Общината – капиталови разходи.

Около 90% от всички мероприятия в Културния календар на с.Стоил войвода за 2020 г. са реализирани от Народно Читалище „Искра 1875” . Това показва, че  Читалището е основен и стабилен фактор в развитието на местната култура в частност и като цяло на българската култура . То все повече те се очертава не само като културен център, но и като център на гражданското общество.  Не малка заслуга за това има и Община Нова Загора със своята активна читалищна политика.

Като се има предвид широкия спектър от дейности, които развива

Читалището и приноса му за обогатяване на  цялостния културен живот, Общината ще  продължи да го подкрепя, с цел изграждане на ефективна институционална мрежа с устойчив характер.   НЧ „Искра 1875” ще  продължи диалога за поддържане на добри взаимоотношения между читалищата, културните и образователни институти, местните власти, неправителствените организации и бизнеса за реализиране на съвместни програми и проекти за постигане на общите цели.

Новите взаимоотношения между читалището и останалите партньори създават условия за тяхната по-голяма самостоятелност и автономност.

**ЧИТАЛИЩНАТА БИБЛИОТЕКА – СЪВРЕМЕНЕН ОБЩЕСТВЕН ИНФОРМАЦИОНЕН ЦЕНТЪР, ПОЛЕЗЕН ПАРТНЬОР И ЕФЕКТИВЕН УЧАСТНИК В ПРОЦЕСИТЕ НА ИНФОРМАЦИОННОТО ОСИГУРЯВАНЕ НА НАСЕЛЕНИЕТО**

За превръщането на читалищната библиотека в културно-информационен център, отговарящ на съвременните потребности на гражданите от широка  информация,  е необходимо усилията да бъдат насочени към:

***-обновяване и обогатяване на библиотечния фонд с нови книги чрез разработване на съответните проекти от читалищните настоятелства и участия в обявените сесии и програми от Министерството на културата.***

***-подпомагане на читалището, когато кандидатства по програма „Българската библиотека - място за четене и информация”;***

***-организиране и опазване на библиотечните фондове съгласно действащата нормативна уредба и Наредбата за библиотеката н НЧ „Искра 1875” ;***

***-задълбочена работа за популяризиране на книгата и четенето, разширяване на инициативата „Четяща България”  сред децата и възрастните хора от селото;***

***-библиотечно – информационно обслужване.***

**ОСЪВРЕМЕНЯВАНЕ НА ЧИТАЛИЩНИТЕ ДЕЙНОСТИ И УСЛУГИ ЧРЕЗ ОБУЧЕНИЕ НА ХОРАТА ОТ ВСИЧКИ ВЪЗРАСТИ С ЦЕЛ РАЗВИТИЕ НА ГРАЖДАНСКОТО ОБЩЕСТВО.  ЧИТАЛИЩЕТО – МЯСТО ЗА УЧЕНЕ ПРЕЗ ЦЕЛИЯ ЖИВОТ**

Съществена част от дейността на читалището е грижата за разширяване и  развитие на любителското художествено творчество. Читалището се явява като най-естествения мост между миналото и съвремието и ролята му при създаването, укрепването и възпроизвеждането на традициите и културата е незаменима. Основните цели и задачи в тази насока са:

***-опазване на фолклора и традиционното народно богатство и създаване на условия и възможности за тяхното развитие  и популяризиране чрез участия на любителските състави в национални***

***фестивали и събори;***

***-целенасочена работа по възстановяване на празнично-обредния календар и местните традиции и обичаи;***

***-поддържане на утвърдените форми в любителското художествено творчество и създаване на нови;  ангажирано участие в общинските***

***конкурси, празници и др. прояви. Съществуващите формации, групи,  клубове по интереси и др. по същество са много важен елемент в сферата на допълващото образование;***

***-специално внимание и подкрепа на младите дарования; осъществяване на местни творчески проекти и инициативи със***

***заинтересованите институции относно културното възпитание на децата, учащите се и младите хора и стимулиране на творческите им възможности /музика, фолклор, традиционни изкуства, танц, краезнание, литература и др./;***

***-разширяване на художествено-творческото направление.***

**МОДЕРНИЗИРАНЕ И УКРЕПВАНЕ НА ЧИТАЛИЩЕТО КАТО САМОУПРАВЛЯВАЩА СЕ ОРГАНИЗАЦИЯ И ПРЕВРЪЩАНЕТО МУ В ЦЕНТЪР ЗА РАЗВИТИЕ НА ОБЩНОСТТА В СЕЛО СТОИЛ ВОЙВОДА**

В тази връзка читалището е необходимо да  насочи вниманието и усилията си към:

***-разширяване на социалния обхват на целевите групи, с които работи;***

***-задоволяване на реални обществени потребности чрез активното включване  на читалищното настоятелство   в разработването на целеви проекти.***

  Читалището трябва да се насочи и към други алтернативни източници на финансиране:

***-развитие на съвременната  материална база, ползвана за читалищни нужди;***

  Читалището в Стоил войвода извършва своята дейност в материална база, която е общинска собственост.  Тъй като в голямата си част предоставената база е амортизирана и неподдържана в годините, това естествено се отразява на качеството на извършваните от читалището дейности и услуги, а също води и  до налагане на санкции от страна на проверяващите органи за безопасността и  условията на труд.

***-повишаване на квалификацията и уменията на кадрите в читалището.***

Превръщането на читалището в съвременен информационно и културно средища налага да се търсят и привличат за работа в него млади, компетентни и квалифицирани кадри. Такива са ръководителите на художествените състави – Стефан Коев и Младен Петков.

НЧ „Искра 1875” има своята творческа специфика. Естествено е да има какво да се желае, но особено е изразен стремежът да се утвърждава като културно средища, което   дава възможност за по- широко участие на всички слоеве от населението в процеса на художественото творчеството като приоритет са младите хора и децата.

Успешната мисия на  читалището като институция се предопределя от волята за обединяване усилията на цялата общност, в това число и на

кметството, училището и бизнеса. Читалището е готовият елемент на гражданското общество и  има огромен потенциал да насърчава и ускорява текущите промени в обществото и да партнира при осъществяването на местни и регионални инициативи. Предоставените от държавата и общината средства за развитие на читалищата ги задължава да отговарят

на новите потребности и изисквания.   Симбиозата между читалището и общността е ключът към възпроизвеждането на онези културни, социални

и морални ценности на българското общество, които единствени могат да гарантират съхранение на идентичността му и успешното му интегриране в глобалното общество.

Тази програма е стъпка в осъществяването на насоките за превръщането на читалището в модерен, многопрофилен и многоцелеви център за култура и образование на територията на с.Стоил войвода. Постигането на поставените цели и задачи в Програмата за развитие на читалищната дейност в НЧ „Искра 1875” – с.Стоил войвода през 2021 г. изисква да се обединят усилията и ресурсите на всички страни, участващи в нейната реализация.

**Мария Казакова**

***Председател НЧ „Искра1875”***